钦定古今图书集成/明伦汇编/皇极典/第002卷 > 书经 > 《商书太甲上》
## 钦定古今图书集成/明伦汇编/皇极典/第002卷 > 书经 > 《商书太甲上》

惟嗣王不惠于阿衡，伊尹作《书》曰：“先王顾𬤊天之明
命，以承上下神祇、社稷宗庙，罔不祗肃。天监厥德，用
集大命，抚绥万方。惟尹躬克左右厥辟宅师，肆嗣王
丕承基绪。”

〈蔡传〉伊尹言：“成汤常目在是天之明命，以奉天地神祗、社稷宗庙，无不敬肃。故天视其德，用集大命，以有天下，抚安万邦。我又身能左右成汤，以居民众，故嗣王得以大成其基业也。”

惟尹躬先见于西邑夏，自周有终，相亦惟终。其后嗣
王，罔克有终，相亦罔终。嗣王“戒哉，祗尔厥辟；辟不辟，
忝厥祖。”